Diari Oficial de la Generalitat Valenciana


Sumari del DOGV 6418, del 16-12-2010 (2010/13636)

RESOLUCIÓ d'1 de desembre de 2010, de la Direcció General d'Ordenació i Centres Docents, per la qual es distribuïx l'increment de crèdit de la convocatòria d'ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2010, convocades per orde de 19 de novembre de 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13842


Data del document
:   01-12-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de desembre de 2010, de la Direcció General d'Ordenació i Centres Docents, per la qual es distribuïx l'increment de crèdit de la convocatòria d'ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2010, convocades per orde de 19 de novembre de 2009. [2010/13031]
Per Orde de 19 de novembre de 2009, de la Conselleria d'Educació, es convoquen ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2010 (DOCV núm. 6161, de 9 de desembre de 2009).
Aprovada la Llei de Pressupostos, es publica l'Orde 13/2010, de 24 de febrer, de la Conselleria d'Educació, per la qual es determina la línia pressupostària i l'import global màxim destinat a la concessió de les ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2010 (DOCV núm. 6227, de 16 de març de 2010).
Amb posterioritat, es publica l'Orde 44/2010, de 24 de maig, de la Conselleria d'Educació (DOCV núm. 6279, d'1 de juny), que determina la línia pressupostària i l'import global màxim destinat a la concessió de les ajudes econòmiques per a les escoles de música dependents de corporacions locals o d'entitats privades sense ànim de lucre per a l'exercici 2010, amb una minoració econòmica per contenció del gasto públic.
La Resolució de 2 de juliol de 2010, de la Direcció General d'Ordenació i Centres Docents (DOCV núm. 6309, de 13 de juliol de 2010), resol la convocatòria d'ajudes econòmiques per a les escoles de música dependents de corporacions locals o d'entitats privades sense ànim de lucre, per a l'exercici 2010, d'acord amb el crèdit disponible.
D'acord amb l'apartat segon, punt 2, de l'esmentada orde de convocatòria, de 19 de novembre de 2009 i per Acord del Consell, de 5 de novembre de 2010, es genera un increment de crèdit per al qual no farà falta una nova convocatòria, de conformitat amb l'article 58, apartat 2, lletra a), punt quart del Reglament de la Llei General de Subvencions.
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, a la proposta de concessió de l'increment de crèdit de les ajudes formulada per la comissió avaluadora, creada a este efecte en la base sexta de l'orde de convocatòria.
De conformitat amb la disposició final primera i la base octava de l'esmentada Orde de 19 de novembre de 2009, per delegació del conseller d'Educació, resolc:
Primer
Aprovar la distribució de l'increment de crèdit per a l'exercici 2010 als centres beneficiaris, segons la Resolució de 2 juliol de 2010, mencionada anteriorment, pels imports indicats en l'annex I.
En este annex s'especifiquen, en primer lloc, les quantitats concedides a les diferents escoles de música segons la Resolució de 2 de juliol de 2010, de la Direcció General d'Ordenació i Centres Docents, a continuació es presenten les quantitats corresponents a l'increment de crèdit i finalment la subvenció total concedida, a cada escola de música, durant l'exercici 2010.
Segon
El pagament de les ajudes quedarà condicionat al compliment de l'obligació de justificació de la subvenció pels beneficiaris, que haurà de realitzar-se de conformitat amb allò que s'ha establit per la base novena i onze de l'Orde de 19 de novembre de 2009.
Tercer
El pagament dels increments de les subvencions a les escoles de música es realitzarà amb càrrec a la dotació pressupostària de la línia de subvenció T1576000 del capítol IV de la secció, servici, centre gestor i programa 08.33.62.340.07 d'Ensenyança Secundària i de Règim Especial del pressupost de la Generalitat per a l'exercici 2010, amb un import màxim de 1.378.226,00 euros
La present resolució produirà efectes l'endemà de ser publicada en el Diari Oficial de la Comunitat Valenciana. Així mateix, també es podrà consultar en la pàgina web: .
Contra esta resolució, que posa fi a la via administrativa, les persones interessades podran interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada. Tot això de conformitat amb el que disposen els articles 10, 14, i 46 de la Llei reguladora de la Jurisdicció Contenciosa Administrativa.
Així mateix, podran interposar el recurs potestatiu de reposició davant del conseller d'Educació en el termini d'un mes a comptar de l'endemà de ser publicada, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 1 de desembre de 2010.- El director general d'Ordenació i Centres Docents: Rafael Carbonell Peris.